open-index/open-wikipedia-markdown huggingface dataset:
Nikola Larīni

**Nikola Larīni** (; dzimis  Kamajorē, Itālijā) ir Itālijas sacīkšu pilots, zināms kā Formula 1 un WTCC pilots.

Viņš debitēja Formula 1 sacīkstēs . gadā, Coloni komandā, kura iepriekš piedalījās Formula 3000 klasē. Komanda piedalījās tikai divās sacīkstēs. Larīni brauca Coloni arī laikā, kad tā bija F3000 komanda. . gadā viņš nomainīja Coloni pret Osella un piedalījās visās sezonas sacīkstēs, izņemot Ungāriju. Viņš nekvalificējās vairākām sacīkstēm un pat tika diskvalificēts . Labākā vieta Larīni tosezon bija devītā. . gadā Larīni vadītā Osella bieži vien nespēja tikt pāri pirmskvalfikācijas barjerai. Uz sacīkstes starta Larīni nostājās tikai 8 no 17 reizēm. . adā rezultāti krietni uzlabojās, jo Larīni stājās uz starta visās sezonas sacīkstēs. Tiesa gan, viņš brauca ar Ligier.

. gadā viņš brauca ar Modena un tāpat kā pirms diviem gadiem, bieži nespēja pārvarēt pirmskvalifikācijas barjeru. . gadā viņš aizvadīja vien divas pēdējās sezonas sacīkstes ar Ferrari. Pēc gada malā, kurā viņš izcīnīja Deutsche Tourenwagen Meisterschaft titulu, viņš nobrauca vēl divas sacīkstes itāļu komandai un pat spēja kāpt uz goda pjedestāla otrā pakāpiena traģiskajā , kurā gāja bojā Rolands Racenbergers un Airtons Senna. . gads bija pēdējais Larīni F1 karjerā. Viņš nobrauca piecas sacīkstes Sauber un izcīnīja vienu punktu. Kopš tā laika viņš piedalās salonauto sacīkstēs un to dara joprojām. Kopš 2005. gada viņš pārstāv Chevrolet.
Miņska Mazovecka

**Miņska Mazovecka** () - pilsēta Polijā, Mazovijas vojevodistē. Izveidojusies kā tirgus pilsēta. XVI piedzīvoja uzplaukumu, vēlāk panīka. Attīstība atjaunojās līdz ar Varšavas - Terespoles dzelzceļa līnijas izbūvi XIX gadsimtā. Uz austrumiem no pilsētas atrodas Polijas kara aviācijas bāze. 1909. gadā Krievijas armijas sastāvā par vietējā garnizona komandieri kalpoja nākamais Somijas armijas virspavēlnieks Karls Gustavs Mannerheims (1867 — 1951).
Volominas apriņķis

**Volominas apriņķis** () ir apriņķis Polijā, Mazovijas vojevodistes centrālajā daļā uz austrumiem no Varšavas. Robežojas ar Mazovijas vojevodistes Viškovas, Vengrovas, Miņskas un Legonovo apriņķiem, kā arī Varšavu.
Legonovo apriņķis

**Legonovo apriņķis** () ir apriņķis Polijā, Mazovijas vojevodistes centrā uz ziemeļim no Varšavas. Robežojas ar Mazovijas vojevodistes Pultuskas, Viškovas, Volominas un Novi Dvoras apriņķiem, kā arī Varšavu.
Mlava

**Mlava** () ir pilsēta Polijā, Mazovijas vojevodistas ziemeļos.

## Vēsture
2. pasaules kara sākumā, Polijas kampaņas laikā, ziemeļos no pilsētas notika Mlavas kauja. 1943. gadā pilsētā bija dislocētas Vācijas pusē karojošās kazaku armijas daļas. 1991. gadā pilsētā notika romu grautiņš.

Ebreju rakstnieka (jidišā) Opatošu (*Opatoshu*, 1886—1954) dzimtā pilsēta.
## Atsauces
Mlavas apriņķis

**Mlavas apriņķis** () ir apriņķis Polijā, Mazovijas vojevodistes ziemeļos. Robežojas ar Mazovijas vojevodistes Pšasnišas, Cehanovas, Ploņskas un Žurominas apriņķiem, kā arī Varmijas-Mazūrijas vojevodistes Ņidzicas un Dzjaldovo apriņķiem.
Novi Dvora Mazovecka

**Novi Dvora Mazovecka** () ir pilsēta Mazovijas vojevodistē Polijā, pie Vkras ieteces Narevā, kura savukārt netālu ietek Vislā. Narevas un Vislas satecē atrodas 19. gadsimtā celtais Modlinas cietoksnis.

1949. gada 22. oktobrī pilsētā notika liela dzelzceļa katastrofa, kad no sliedēm noskrēja Varšavas—Gdaņskas ekspresis un bojā gāja vairāk nekā 200 cilvēku.

## Atsauces
Novi Dvoras apriņķis (Mazovija)

:*Apriņķis ar tādu pašu nosaukumu ir arī [[Pomožes vojevodiste|Pomožes vojevodistē]] - skat. [[Novi Dvoras apriņķis (Pomože)]]*

**Mlavas apriņķis** () ir apriņķis Polijā, Mazovijas vojevodistes centrālajā daļā. Robežojas ar Mazovijas vojevodistes Pultuskas, Legonovo, Rietumvaršavas, Sohačevas un Ploņskas apriņķiem.
Viškova (Polija)

**Viškova** () ir pilsēta Polijā, Mazovijas vojevodistē pie Rietumu Bugas. Pilsētas tiesības ieguva 1502. gadā, bet jau Plūdu laikā tika nopostīta. Atguva nozīmi līdz ar dzelzceļa izbūvi. Līdz Otrajam pasaules karam pilsētā bija ievērojama ebreju kopiena. Mordehaja Aņeleviča dzimtā pilsēta. Starp pasaules kariem vietējā ģimnāzijā mācījās nākamais poļu matemātiķis Ježijs Ružickis (*Jerzy Różycki*, 1909 - 1942).

## Atsauces

## Ārējās saites
Viškovas apriņķis (Polija)

**Viškovas apriņķis** () ir apriņķis Polijā, Mazovijas vojevodistes centrālajā daļā. Robežojas ar Mazovijas vojevodistes Ostrolenkas, Ostrovas, Vengrovas, Volominas, Legonovo, Pultuskas un Makovas apriņķiem.
Grodziska Mazovecka

**Grodziska Mazovecka** () - pilsēta Polijā, Mazovijas vojevodistē apmērm 20 kilometrus uz dienvidrietumiem no Varšavas.

Grodziskā Mazoveckā dzimuši komponists Tadeušs Bairds (*Tadeusz Baird*, 1928 - 1981), argentīniešu šahists Migels Naidorfs (*Miguel Najdorf*, 1910 - 1997) un vieglatlēts Marians Voroņins (*Marian Woronin*, 1956 - ).
Spice Girls

**Spice Girls** ir angļu meiteņu popgrupa, kas tika izveidota 1994. gadā Londonā. Grupa sastāv no piecām solistēm Viktorijas Bekhemas (*Victoria*), Melānijas Braunas (*Melanie B*), Emmas Bantones (*Emma*), Melānijas Čisholmas (*Melanie C*) un Džerijas Halivelas (*Geri*). "Spice Girls" parakstīja līgumu ar Virgin records un izlaida savu debijas singlu "Wannabe" 1996. gadā. Dziesma 7 nedēļas turējās Apvienotās Karalistes singlu topā. Grupa tiek uzskatīta par "starptautisku fenomenu". Grupai ir iznākuši 3 albumi un 10 singli. Kopumā pasaulē ir pārdots apmēram 53 miljoni albumu kopiju.

1996. gadā katrai grupas dalībniecei žurnāls "Top of the Pops Magazine" piešķīra iesauku, un šīs iesaukas pieņēma gan pašas grupas dalībnieces, gan mediji. Biogrāfs Deivids Sinklērs (*David Sinclair*) izteicies, ka "Scary, Baby, Ginger, Posh un Sporty bijušas visplašāk atpazīstamās personas kopš Džona, Paula, Džordža un Ringo (*John, Paul, George, Ringo*)". Grupa bijusi sociāls fenomens, kas izmainījis populārās mūzikas un popkultūras virzienu.
Grupa pašķīrās 2001. gadā (izjukšana nekad nav bijusi oficiāli pasludināta), lai dalībnieces koncentrētos uz savām solokarjerām. 2007. gada 28. jūnijā grupa atkal sanāca kopā un izdeva albumu "The Return of Spice Girls"

## Diskogrāfija
### Albumi
* 1996: *Spice*
* 1997: *Spiceworld*
* 2000: *Forever*
* 2007: *Greatest Hits* (Labāko dziesmu izlases albums)

### Singli

### Koncerttūres
* 1997: *Girl Power! Live in Istanbul*
* 1998: *Spiceworld Tour*
* 1999: *Christmas in Spiceworld*
* 2007-2008: *The Return of the Spice Girls*

### VHS / DVD
* 1997: *One Hour of Girl Power*
* 1997 / 2007: *Girl Power! Live in Istanbul*
* 1998 / 2008: *Live at Wembley Stadium*
* 1999: *Spice Girls in America: A Tour Story*
* 2000: *Forever More*

## Piezīmes un atsauces

## Ārējās saites
* Spice Girls and Geri Halliwell website
Grodziskas apriņķis (Mazovija)

:*Apriņķis ar tādu pašu nosaukumu ir arī [[Lielpolijas vojevodiste|Lielpolijas vojevodistē]] - skat. [[Grodziskas apriņķis (Lielpolija)]]*

**Grodziskas apriņķis** () ir apriņķis Polijā, Mazovijas vojevodistes dienvidrietumos. Robežojas ar Mazovijas vojevodistes Rietumvaršavas, Pruškovas, Pjasečno, Grujecas, Žirardovas un Sohačevas apriņķiem.
Izoelektriskais punkts

**Izoelektriskais punkts** (pI) ir vielas šķīduma pH vērtība, pie kuras vielas molekulai nav elektriskā lādiņa. Izoelektriskais punkts raksturīgs amfotēriem savienojumiem, īpaši aminoskābēm. Vienkāršākajā gadījumā (kad aminoskābei ir viena aminogrupa un viena karboksilgrupa) izoelektrisko punktu aprēķina kā vidējo no abām disociācijas konstantēm.

:  pI = {{pK_1 + pK_2} \over 2} 

## Skatīt arī
* pH
* Elektromagnētiskā lauka potenciāls

## Ārējās saites
* Programmatūra olbaltumvielu izoelektriskā punkta aprēķināšanai 
* Apmēram 2000 olbaltumvielu izolelektrisko punktu datubāze  
* Izoelektrisko punktu datubāze
Konkurētspēja

**Konkurētspēja** ekonomikā un uzņēmējdarbības teorijā un praksē ir uzņēmuma, nozares vai valsts spēja pārdot savus produktus, preces vai pakalpojumus tirgū. Līdz ar to konkurētspēja, līdz ar konkurences jēdzienu, ir viena no svarīgākajām preču un pakalpojumu tirgu raksturojošām kategorijām.

## Uzņēmuma konkurētspēja
Konkurētspējas paaugstināšana ir viens no galvenajiem uzņēmuma pastāvēšanas un attīstības mērķiem. Jo augstāka tā ir, jo lielāku tirgus daļu uzņēmumam iespējams iegūt. Taču augsta konkurētspēja ne vienmēr nenozīmē arī augstu peļņas līmeni konkrētā laika posmā, jo, konkurētspējas paaugstināšanai uzņēmumam ir jāinvestē darbaspēka kvalifikācijas paaugstināšanā, jaunās tehnoloģijās, pētniecībā, jāveido jaunas konkurences priekšrocības utt.

## Nozares konkurētspēja
Tautsaimniecības nozares konkurētspēja attiecināma uz starptautiskajiem tirgiem. Ja kādā nozarē ir konkurētspējīgs kāds uzņēmums, tad tā pieredze un prakse zināšanu un informācijas difūzijas rezultātā drīz vien kļūst zināma arī citos nozares uzņēmumos, kur tā daļēji vai pilnībā tiek pārņemta. Nozaru uzņēmumi nereti apvienojas asociācijās, mērķtiecīgi izplatot savā starpā labāko pieredzi. Šādas asociācijas parasti sadarbojas arī ar valdību, citu nozaru asociācijām, bezpeļņas organizācijām utt., gūstot dažāda veida atbalstu un tādējādi veicinot arī savu konkurētspēju.

## Valsts konkurētspēja
Globalizācijas un starptautiskās tirdzniecības attīstības rezultātā katrai valstij arvien būtiskāka kļūst tās konkurētspēja pasaules tirgos. Pateicoties jaunievedumiem transporta, telesakaru un citās jomās, dažādu valstu patērētāji kļūst arvien informētāki par pieejamiem produktiem un pakalpojumiem citās valstīs. Tiem ir iespējas izvēlēties lētākus, kvalitatīvākus un diferencētākus produktus no dažādām valstīm. Tādēļ valstis parasti piekopj uzņēmējdarbības un tautsaimniecības nozaru atbalsta politiku to konkurētspējas un eksporta potenciāla paaugstināšanā, jo tādējādi tiek nodrošinātas darba vietas un pieaug ieņēmumi valsts budžetā.

## Atsauces

## Ārējās saites
* https://web.archive.org/web/20110813092021/http://open.lv/uploads/openmind/l.feodorova.pdf Pētījums: Konkurētspējas analīze (piemērs)
Džanni Morbidelli

**Džanni Morbidelli** (; dzimis , Pesaro, Itālijā) ir bijušais Formula 1 pilots.

Viņš debitēja 1990. gadā, Scuderia Italia komandā, tomēr piedalījās tikai pirmajās divās sacīkšu nedēļas nogalēs. Viņš vēl atgriezās uz pēdējām divām sacīkstēm ar Minardi. Tā iemesls bija viņa Formula 3000 karjera. 1990. gadā viņš aizvadīja pilnu sezonu. Gandrīz visas sacīkstes viņš nobrauca ar Minardi. Vēlāk viņu izsauca uz Scuderia Ferrari sakarā ar Alēna Prosta savainojumu un šajā komandā viņš nobrauca sezonas pēdējo sacīksti. Turklāt, viņš izcīnīja puspunktu par sesto vietu. Tas bija iespējams pateicoties faktam, ka sacīksti apstādināja un pabeidza pirms paredzētās pusdistances. Šādā veidā viņš kļuva par nedalītas kopvērtējuma 24. vietas īpašnieku. 1992. gadā Džanni brauca tikai Minardi. Viņa labākais rezultāts bija 7. vieta Brazīlijā, bet sliktākais - nekvalificēšanās Ungārijas GP. Pēc gada bez braukšanas Morbidelli atgriezās kā Footwork pilots un tur pavadīja nepilnas divas sezonas. Savā pēdējā sacīkstē šajā komandā viņš izcīnīja 3. vietu, visu laiku labāko rezultātu šai komandai. 1997. gadā viņš nobrauca vien dažas sacīkstes kā rezerves pilots un tas beidza viņa F1 karjeru. Kopš tā laika viņš ir piedalījies dažādās salonautomobiļu sacīkstēs, tostarp BTCC, ETCC un WTCC.

## Ārējās saites
Žila Vilnēva autodroms

**Žila Vilnēva autodroms** () ir bijusī Formula 1 sacīkšu trase, kura atrodas Monreālā, Kanādā.

thumb|left|200px|Slavenā čempionu siena
Tās nosaukums līdz 1981. gadam, ieskaitot, bija Notrdamas salas autodroms (), taču pēc kanādieša Žila Vilnēva traģiskās nāves tā tika pārsaukta, lai godinātu viņu. Šī trase ir ļoti ātra, tomēr nedaudz atgādina ielu trasi, jo barjeras ir tuvu pašai trasei. Lai arī autodroms tika būvēts sacīkstēm, lielāko daļu gada tas tiek izmantots kā pilsētas satiksmes elements. Izaicinoša trases daļa ir pēdējais līkums. Uzreiz aiz tā seko siena, kuru pēc . gada sacīkstes nodēvēja par "čempionu sienu". Togad šajā sienā ielidoja visi tobrīdējie čempioni, kas vēl piedalījās F1, izņemot Miku Hekinenu. Tie bija Deimons Hills, Mihaels Šūmahers un Žaks Vilnēvs. Pēdējos gados šo sienu "izmēģināja" arī Džensons Batons () un Vitantonio Liuci (). Tiesa gan, par čempioniem viņi vēl nav kļuvuši. Vienu no šausmīgākajām avārijām trases vēsturē 2007. gadā piedzīvoja Roberts Kubica. Lai gan iespaidīgais skats lika dažiem faniem apšaubīt to, vai viņš ir izdzīvojis, viņš guva tikai nelielu kājas traumu un smadzeņu satricinājumu, tādēļ jau aiznākamajā sacīkstē atkal varēja sēsties pie stūres. Pēdējā  izcīņa norisinājās . gadā, tomēr šajā trasē notiks citu čempionātu sacīkstes.

## Skatīt arī
* F1 trašu saraksts

## Ārējās saites
* Oficiālā mājaslapa ,
Pirkšana

**Pirkšana** ir komerciāla darbība, kas saistīta ar preces vai pakalpojuma saņemšanu no pārdevēja, pēc brīvprātīgas abu pušu vienošanās par cenu un citiem pirkšanas-pārdošanas darījuma nosacījumiem. Vairums pirkšanas darījumu notiek tirgū, kur pārdevēji pircējiem masveidā piedāvā jau gatavus, bieži vien tipveida produktus. Taču daudzos gadījumos pirkšana un pārdošana var būt komplicēts process, kas aizsākas ar pārdodamās preces pasūtīšanu, projektēšanu un izgatavošanu. Parasti tie ir sarežģīti objekti vai tehniskas būves, piemēram, elektrostacijas, kuģi, dažādi infrastruktūras u.c. objekti.

## Skatīt arī
* Pārdošana
* Tirdzniecība
Komercija

**Komercija** (, no  — 'tirdzniecība') ir uzņēmējdarbības veids, kas saistīts ar tirdzniecību. Atšķirībā no tirdzniecības, kas nozīmē preču un pakalpojumu apmaiņas aktus vai procesus starp pircējiem un pārdevējiem, komercija ietver arī tirdzniecības uzņēmumus, to vadīšanu, tirdzniecības tehnoloģiju, metodes, līdzekļus utt. Starptautiskajā biznesa praksē, it īpaši Lielbritānijā, ASV u.c., komercija nereti gandrīz pilnībā tiek identificēta ar tirdzniecību.

Latvijas likumdošanā komercija tiek interpretēta samērā plaši — kā saimnieciska darbība, kuru veic komersants ar mērķi gūt peļņu. Savukārt komercijas veicējs — komersants, tiek pielīdzināts starptautiskajā praksē biežāk lietotajai kategorijai — uzņēmējs. Par atšķirībām jēdzienos — komercija vai uzņēmējdarbība, komersants vai uzņēmējs, diskusijas turpinās, jo biznesa prakses un likumdošanas atšķirības Latvijā un dažās citās Eiropas valstīs nereti rada pārpratumus.

## Skatīt arī
* Komersants
* Tirdzniecība
* Uzņēmējdarbība
Tirgus

[300px|thumbnail|[Rīgas Centrāltirgus Sakņu paviljons]]
**Tirgus** saimniecībā ir saimniecisko, juridisko un citu nosacījumu kopums, ar kura palīdzību pārdevēji un pircēji, kas tirgū ir galvenās darbojošās puses, brīvprātīgi vienojas par preču vai pakalpojumu apmaiņu, t.i., veic tirdzniecību. Šaurākā nozīmē ar jēdzienu "tirgus" tiek apzīmēta vieta vai teritorija, kur fiziski notiek preču vai pakalpojumu apmaiņa. Tie ir tirgus laukumi, ielas utt. galvenokārt pilsētās vai ciematos, kā, piemēram, Rīgas Centrāltirgus.

Pateicoties mediju, telesakaru un citu mūsdienu tehnoloģiju attīstībai, tirdzniecība var notikt ar laikrakstu, žurnālu, tālruņa zvanu, interneta utt., palīdzību. Prece pircējam var tikt piegādāta mājās, darbavietā utt., tam pašam nedodoties uz fizisko preču atrašanās vietu (tirgu, veikalu) lai iepirktos.

## Skatīt arī
* Monopols
* Oligopols
* Monopolistiskā konkurence

## Ārējās saites
Uzņēmējs

**Uzņēmējs** (, arī *entrepreneur*) plašā nozīmē ir fiziska persona, komersants, kam pieder un kas vada uzņēmumu, parasti ar mērķi gūt peļņu. Uzņēmējs ir atvasinājums no vārda "uzņemties", tas ir — uzņemties iniciatīvu, atbildību un risku par kādu saimniecisku pasākumu.

Latvijā jēdziens "uzņēmējs" juridiski bija noformulēts 1990. gadā pieņemtajā likumā "Par uzņēmējdarbību" . Taču līdz ar Komerclikuma pieņemšanu šis likums savu spēku zaudēja. Komerclikumā jēdziens "uzņēmējs" tika aizstāts ar jēdzienu "komersants".

## Sociālais uzņēmējs
Sociālais uzņēmējs var izveidot un vadīt gan peļņas, gan bezpeļņas organizācijas, taču to pastāvēšanu nosaka konkrētas sociālās misijas izpilde. Lai panāktu nepieciešamās sociālās pārmaiņas, indivīdam ir jābūt iniciatīvai un gribai aizstāvēt citu intereses.

## Atsauces
Enco un Dino Ferrāri autodroms

**Enco un Dino Ferrāri autodroms** (), bieži saukta par **Imolas trasi**, ir sacīkšu trase, kur līdz 2006. gadam notika Formula 1 sacensības (parasti ). Tā atrodas Imolā, Emīlijas-Romanjas reģionā Itālijā, 40 km no Boloņas un 80 km no Ferrari rūpnīcas Maranello. Sākotnēji tā bija nosaukta par **Dino Ferrāri autodromu** () par godu Ferrari S.p.A. dibinātāja Enco Ferrāri dēlam Dino, kurš bija miris 1950. gados, bet pēc Enco nāves 1988. gadā trase ieguva pašreizējo nosaukumu. Imolas trase ir viena no retajām pasaules līmeņa trasēm, kur braukšana notiek pretēji pulksteņrādītāju kustības virzienam.

F1 sacīkstēs tā pirmo reizi tika izmantota . gada sezonā, kad trasē notika . Visos vēlākajos gados kopš . gada šajā autodromā notikušās F1 sacīkstes tika sauktas par , tā kā Imola atrodas ļoti tuvu Itālijas un Sanmarīno robežai un nav atļauti vienāda nosaukuma *Grand Prix* vienā sezonā, piemēram, divi Itālijas GP.

. gadā austrietis Gerhards Bergers ar savu Ferrari ietriecās "Tamburello" līkuma betona sienā un viņa formula aizdegās, tomēr, pateicoties glābēju ātrajai reakcijai, Bergers neguva smagas traumas.

. gada Sanmarīno GP bija viena no traģiskākajām sacīkstēm F1 vēsturē. Piektdienas treniņbraucienos smagu avāriju piedzīvoja Rubenšs Barikello, zaudējot saķeri, paceļoties vairākus metrus gaisā un ielidojot žogā. Par laimi, viņš tika sveikā cauri bez nopietnām, paliekošām sekām. Sestdienas kvalifikācijā gāja bojā austriešu pilots Rolands Racenbergers, kurš, braucot ar ātrumu 310 km/h, zaudēja vadību "Villeneuve" līkumā. Nākamās dienas sacīkstēs jau pirmajā aplī ievainots tika J.J. Lehto un deviņi skatītāji, šī incidenta dēļ trasē izbrauca drošības mašīna, bet vienu apli pēc atkārtotā starta bojā gāja trīskārtējais pasaules čempions Airtons Senna, kurš ietriecās betona sienā "Tamburello" līkumā.

Pēc šīs sacīkstes trasē tika veikti remontdarbi, lai palēninātu braukšanas ātrumu un uzlabotu drošību, tomēr pēc . gada sacīkstēm Imolas trase tika izslēgta no F1 kalendāra. Trases īpašnieki cerēja atjaunot Formula 1 sacensības Imolā 2009. gadā, tomēr pēc rekonstrukcijas tai tika piešķirts 1T statuss, kas ļauj tajā rīkot oficiālu F1 testu sesijas, bet ne sacensības.

2011. gadā trases pārstāvji paziņoja, ka trase atkal ir atzīta par piemērotu F1 sacensībām.

## Skatīt arī
* F1 trašu saraksts

## Atsauces

## Ārējās saites

* Oficiālā mājaslapa  ,
Tirgotājs

thumb|right|250px|Tirgotājs uztaisa kontu - Shiatsus Hokusai zīmējums
**Tirgotājs** ir fiziska vai juridiska persona, kas veic tirdzniecības operācijas. Tirgotājs parasti ir uzņēmējs (komersants), kurš pilda starpnieka funkcijas starp preču ražotāju vai pakalpojumu sniedzēju un to pircēju. Taču tirdzniecība arī pati par sevi ir pakalpojums.

Kā jebkurš uzņēmējs, tirgotājs savu darbību veic ar mērķi gūt peļņu. Tirgotāja peļņas avots vairumā gadījumu ir tirdzniecības uzcenojums, jeb zināma naudas summa, kura procentuālā izteiksmē tirgotājs pievieno pārdodamam ražotāja produktam.

Lai veiktu tirdzniecību, tirgotājiem parasti ir jāizpilda valsts vai attiecīgās pašvaldības noteiktie tirdzniecības nosacījumi - licences u.c. Tirgotāji, savu interešu aizstāvībai apvienojas asociācijās.
Pašvaldība

**Pašvaldība** jeb **municipalitāte** ( — 'pilsēta ar pašpārvaldes tiesībām') ir valsts sastāvā esošas administratīvi teritoriālas vienības (novada vai republikas pilsētas) pārvalde. Parasti administratīvā teritorija izvietota ap pilsētu vai citu apdzīvotu vietu vai to grupu.

## Pašvaldības Latvijā
[thumb|250px|[Rīgas pilsētas pašpārvaldes augstākās iestādes — Rīgas domes — ēka]]
Pēc administratīvi teritoriālās reformas, kas noslēdzās ar vietējo pašvaldību vēlēšanām 2009. gada 6. jūnijā, Latvijā bija viena līmeņa pašvaldības, kas pārvaldīja 119 administratīvās teritorijas — 110 novadus un deviņas republikas pilsētas (Rīga, Jūrmala, Liepāja, Ventspils, Daugavpils, Rēzekne, Jēkabpils, Valmiera un Jelgava).
Līdz reformai Latvijā bija 26 rajonu pašvaldības un 527 vietējās pašvaldības, kas pārvaldīja 53 rajona un 7 republikas pilsētas un 35 novadus.

Reformas rezultātā pagasti un pilsētas tika apvienoti plašākās administratīvi teritoriālas vienībās — novados. Vienlaikus tika likvidētas rajonu pašvaldības, to funkcijas nododot vietējām pašvaldībām un plānošanas reģioniem.

Reformas mērķis bija izveidot ekonomiski attīstīties spējīgas administratīvās teritorijas (novadus) ar vietējām pašvaldībām, kas nodrošinātu pakalpojumu sniegšanu iedzīvotājiem augstākā kvalitatīvā līmenī.

Pašvaldības kompetencē ietilpst svarīgāko sociālo pakalpojumu sniegšana tās administratīvajā teritorijā dzīvojošiem iedzīvotājiem. Tai skaitā komunālie pakalpojumi, teritorijas labiekārtošana un tās sanitārā tīrība, nodrošināt iedzīvotājiem izglītību, rūpēties par kultūras pasākumiem, sekmēt vietējo un nacionālo tradīciju un kultūras vērtību saglabāšanu. Pašvaldības nodrošina veselības aprūpes pieejamību, kā arī veicina veselīgu dzīvesveidu, nodrošina iedzīvotājiem sociālo palīdzību, sniedz palīdzību iedzīvotājiem mājokļu jautājumu risināšanā, sekmē uzņēmējdarbību, rūpējas par nodarbinātību, gādā par sabiedrisko kārtību, nosaka zemes izmantošanas un apbūves kārtību, organizē sabiedriskā transporta pakalpojumus. Plašāk pašvaldību kompetenci, tiesības un pienākumus Latvijā regulē likums "Par pašvaldībām".

Pēc 2021. gada Administratīvi teritoriālās reformas pašvaldību skaits Latvijā tika samazināts līdz 43 administratīvajām teritorijām — 36 novadi, 7 novados neietilpstošas (Rīga, Jūrmala, Liepāja, Ventspils, Daugavpils, Rēzekne un Jelgava) un 3 ietilpstošas (Jēkabpils, Ogre un Valmiera) valstspilsētas.

## Atsauces

## Ārējās saites

* Reģionālās attīstības un pašvaldību lietu ministrija
* Latvijas pašvaldību savienība
* Likums "Par pašvaldībām"
Imports

Ar **importu** ekonomikā saprot citās valstīs saražotu preču ievešanu savā valstī un to pārdošanu vietējiem patērētājiem (vietējā tirgū). Līdz ar eksportu, imports ir svarīgākais starptautiskās tirdzniecības aspekts, kā arī katras valsts maksājumu bilances sastāvdaļa.

Valstis parasti kontrolē importu, īstenojot muitas un tarifu politiku. Īpaša uzmanība tiek pievērsta sabiedrības veselībai un valsts drošībai iespējami nelabvēlīgu preču importam, kā narkotikas, ieroči, sprāgstvielas un tml. Atsevišķas preču grupas, piemēram, alkoholiskie dzērieni vai tabakas izstrādājumi, kā arī dārglietas un citas veselībai kaitīgas vai plašam patēriņam mazāk nepieciešamas preces, tiek apliktas ar paaugstinātiem importa tarifiem. Vairumā valstu, ievedot to teritorijā preces, ir jāmaksā arī muitas nodevas. Latvijā muitas darbību ar dažādiem normatīviem aktiem regulē Finanšu ministrija, bet tieši uzrauga Valsts ieņēmumu dienests.

Aktuāls importa kontroles aspekts valsts kompetencē parasti ir kontrabandas apkarošana. Šajā jomā vairums valstu cieši sadarbojas, jo kontrabanda izkropļo katras valsts iekšējo preču un pakalpojumu tirgu, bet valsts budžetam iet secen daļa no nodokļu ieņēmumiem. Kontrabandas apkarošana ir arī viena no svarīgākajām robežapsardzes funkcijām.

Ievedot importu jāmaksā trīs veidu nodokļi — muitas nodoklis, akcīzes nodoklis un pievienotās vērtības nodoklis. Bez tam var būt noteikti atsevišķi maksājumi, piemēram, antidempinga vai kompensāciju maksājumi. 70% no iekasētā muitas nodokļa nonāk Eiropas Savienības kopējā budžetā.
## Skatīt arī
* Eksports
* Starptautiskā tirdzniecība

## Ārējās saites

* Latvijas Finanšu ministrija
* Valsts ieņēmumu dienests — muita
* Latvijas robežapsardze
Marki

**Marki** () ir pilsēta Mazovijas vojevodistē Polijā, uz dienvidaustrumiem no Varšavas. Viena no vistraujāk augošajām Varšavas piepilsētām. Pie pilsētas atrodas Horoves Bagno kūdras purva rezervāts (*Rezerwat przyrody Horowe Bagno*).

1911. gadā Markos mira lietuviešu komponists un gleznotājs Mikalojs Konstantīns Čurļonis.
Ostrova Mazovecka

:*Polijā ir divas citas pilsētas ar līdzīgu nosaukumu - skat. [[Ostrova Lubelska]] un [[Ostrova Velkopolska]]*

**Ostrova Mazovecka** () - pilsēta Polijā, Mazovijas vojevodistē. Apriņķa centrs. 1944. gada 21. jūlijā pēc 20. jūlija sazvērestības izgāšanās netālu no pilsētas pašnāvību izdarīja viens no sazvērnieku līderiem Hennings fon Treskovs (*Henning von Tresckow*).
Ostrovas apriņķis (Mazovija)

**Ostrovas apriņķis** () ir apriņķis Polijā, Mazovijas vojevodistes ziemeļaustrumos. Robežojas ar Mazovijas vojevodistes Sokolovas, Vengrovas, Viškovas un Ostrolenkas apriņķiem, kā arī Podlases vojevodistes Lomžas, Zambrovas un Visokes Mazoveckes apriņķiem.
Ploņskas apriņķis

**Ploņskas apriņķis** () ir apriņķis Polijā, Mazovijas vojevodistes ziemeļrietumos. Robežojas ar Mazovijas vojevodistes Mlavas, Cehanovas, Pultuskas, Novi Dvoras, Sohačevas, Plockas, Serpcas un Žurominas apriņķiem.

## Apskates objekti
*Červiņskas pie Vislas bazilika (*Bazylika Zwiastowania Najświętszej Marii Panny w Czerwińsku nad Wisłą*)

## Galerija

Czerwinsk1.jpg|Červiņskas pie Vislas bazilika
Czerwinsk5.jpg|Červiņskas pie Vislas bazilika
Nawa_1_Bazylika_Zwiastowania_Najswietszej_Marii_Panny.JPG|Červiņskas pie Vislas bazilika


## Ārējās saites

*Červiņskas pie Vislas bazilika
Pjonki

**Pjonki** () - pilsēta Polijā, Mazovijas vojevodistē. Pilsētā attīstīta ķīmiskā un militārā rūpniecība (rūpnīca *Pronit*).
Zombki

**Zombki** () - pilsēta Polijā, Mazovijas vojevodistē uz ziemeļaustrumiem no Varšavas, tās priekšpilsēta. Tulkojumā pilsētas nosaukums nozīmē "zobiņi".
Pjastova

**Pjastova** () - pilsēta Polijā, Mazovijas vojevodistē uz dienvidrietumiem no Varšavas. Rūpniecības pilsēta. Pēc iedzīvotāju blīvuma ir otra visblīvāk apdzīvotā pilsēta Polijā (aiz Sventohlovices).
Radomas apriņķis

**Radomas apriņķis** () ir apriņķis Polijā, Mazovijas vojevodistes dienvidos. Robežojas ar Mazovijas vojevodistes Bjalobžegu, Kozeņices, Zvoleņas, Lipsko, Šidlovecas un Pšisuhas apriņķiem un Sventokšiskas vojevodistes Skaržisko apriņķi, bet Radomas pilsēta ir anklāvs apriņķa teritorijā.
Stratēģija

**Stratēģija** (no  (*stratēgia*) — 'karavadoņa māksla') ir ilgtermiņa plāns (stratēģiskais plāns) vai programma (stratēģiskā programma), kurā definēts mērķis, tā sasniegšanas posmi un mehānisms. Sākotnēji stratēģijas jēdziens tika lietots pārsvarā militārajā jomā, taču mūsdienās tā izmantošana ir daudz plašāka, it īpaši valsts pārvaldes, starptautisko attiecību, uzņēmējdarbības u.c. jomās.

Līdzīgiem kritērijiem kā stratēģija atbilst arī jēdziens "taktika", taču stratēģiju no taktikas atšķir tas, ka stratēģija ir orientēta uz ilgāku laika posmu un stratēģiskie mērķi ir komplicētāki. Savukārt taktika nereti ir saistīta ar kādu no stratēģijas aspektiem vai posmiem. Stratēģija ir adaptīvāka situācijas izmaiņām nekā taktika un pieļauj daudz plašāku alternatīvu rīcības klāstu. Piemēram, uzņēmējdarbībā kā stratēģisks mērķis var būt kāda uzņēmuma noteiktas tirgus daļas iegūšana zināmā laika posmā. Savukārt taktikas uzdevums varētu būt nepieciešamo jaunievedumu un tehnoloģijas ieviešana attiecīgās produkcijas ražošanai vai pakalpojumu sniegšanai, kas varētu nodrošināt šīs tirgus daļas iegūšanu.

Politiskajā līmenī stratēģija un taktika ir valdību, politisko partiju, valstu koalīciju, starptautisko institūciju un tml. politiku īstenošanas līdzekļi. Piemēram, plaši izplatīti ir jēdzieni — ekonomiskā politika, tirdzniecības politika, ārpolitika, iekšpolitika utt. Katrā no šīm jomām, politikas īstenošanai tiek izstrādāta stratēģija (stratēģisks plāns vai programma), bet jau zemākā vadības līmenī — taktika (taktiskais plāns vai programma). Vēl lielākā detalizācijas pakāpē, balstoties uz pieņemto stratēģiju un taktiku, tiek izstrādāti rīcības plāni, pasākumu plāni, apakšprogrammas un tml.

## Lietojums
Stratēģiju var lietot šādās galvenajās jomās:
* Ekonomiskā stratēģija;
* Stratēģiskā vadība;
* Marketinga stratēģija;
* Tehnoloģiskā stratēģija;
* Politiskā stratēģija;
* Militārā stratēģija;
* Lisabonas stratēģija u.c.
Ļevs Ļemke

**Ļevs Ļemke** (; dzimis , miris ) bija padomju un Krievijas teātra un kino aktieris, nopelniem bagātais Krievijas skatuves mākslinieks.

## Biogrāfija

Ļevs Ļemke pabeidza Teātra skolu Dņepropetrovskā 1959. gadā, pēc tam strādāja Maskavas Jaunajā miniatūru teātrī, spēlēja nelielas raksturlomas. 1962. gadā aktieris pārbrauca uz Ļeņingradu un sāka strādāt Ļeņingradas komēdijas teātrī, drīz kļūstot par vadošo trupas aktieri. Ļevs Ļemke vairāk bija zināms ar saviem skatuviskajiem darbiem, bez tam, viņš uzstājās ar dzejas vakariem, piedalījās izbraukumu koncertos, nodarbojās arī ar iestudēšanu. No 1963. līdz 1993. gadam filmējies 42 kinofilmās.
Ļevs Ļemke mira  Sanktpēterburgā.

## Ārējās saites

*
Patriciāts

**Patriciāts** (, no *pater* — 'tēvs') bija Senās Romas pilsoņu kārta, kas veidoja ģints aristokrātiju. Pazīstamākās Romas patriciešu dzimtas bija Emīliji (*gens Aemilia*), Fābiji (*gens Fabia*), Jūliji (*gens Iulia*), Klaudiji (*gens Claudia*), Kornēliji (*gens Cornelia*) un Valēriji (*gens Valeria*).
Viduslaiku Eiropas pilsētās patriciātu veidoja bagātākās un ietekmīgākās namnieku ģimenes, no kuru vidus izraudzīja pilsētas rātes locekļus. Patricieši parasti bija lieltirgotāji, kuriem piederēja veikali, nami un zemes īpašumi.

## Patriciāts Rīgā

Rīgā patriciātu 13. gadsimta otrajā pusē izveidoja Hanzas savienības tirgotāji, kam par apmešanos uz pastāvīgu dzīvi pilsētā feodālais senjors (Rīgas arhibīskaps) piešķīra saimnieciskās un politiskās privilēģijas.

Jau kopš 13. gadsimta beigām patriciātu veidoja Rīgas rātes locekļi, kas kontrolēja pilsētas iekšējo un ārējo politiku un saimniecisko virzību.
14. gadsimta vidū sākās patriciāta politiskās cīņa pret naminieku opozīciju, sasniedzot kulmināciju 16. gadsimta "Kalendāra nemieros", kad Rīgas naminieki ieguva lielākas tiesības rātē, tie izlīga ar patriciātu un no 18. gadsimta jau kopīgi aizstāvēja savas privilēģijas pret pārējiem Rīgas iedzīvotājiem.
Pazītamākās Rīgas patriciešu dzimtas bija Bergmaņi, Bērensi, Depkini, Dreiliņi, Holanderi, Švarci un Vīdavi.

Patriciāta priekšrocības tika likvidētas Baltijas pārkrievošanas laikā, kad Baltijas guberņu pilsētām piemēroja 1870. gadā izdoto "Pilsētu nolikumu" ().

Attēls:Melchior von Wiedau.JPG|Rīgas birģermeistara Melhiora Vīdava epitāfija Rīgas Sv. Pētera baznīcā.
Attēls:A.H.Schwartz.JPG|Rīgas birģermeistara Ādama Švarca epitāfija Rīgas Sv. Pētera baznīcā.
Attēls:Iglesia de San Pedro, Riga, Letonia, 2012-08-07, DD 12.JPG|Johana Holandera epitāfija Rīgas Sv. Pētera baznīcā.
Attēls:Riga.- Blason G.Bérens dans l'église st Pierre (2).JPG|Georga Bērensa epitāfija Rīgas Sv. Pētera baznīcā.
Depkinu dzimtas kapenes fasāde (Rīgas Doms).jpg|Depkinu dzimtas kapenes Rīgas Domā


## Skatīt arī
* Ģilde
* Kalendāra nemieri

## Atsauces
Vinčenco Sospiri

**Vinčenco Sospiri** (; dzimis , Forli, Itālijā) ir bijušais Formula 1 pilots.

1995. gadā viņš kļuva par F3000 čempionu. Gadu iepriekš viņš testēja Simtek formulu Eštorilā, tomēr nespēja savākt pietiekami naudas, lai varētu nopirkt sev vietu komandā. 1996. gadā viņš bija Benetton testpilots. Savu iespēju startēt F1 itālis ieguva 1997. gadā, kad viņš tika izvēlēts par vienu no Lola komandas pilotiem. Diemžēl jau pirmajā sacīkstē bija skaidrs, ka Lola T97/30 ir nekonkurētspējīga - ne Sospiri, ne viņa komandas biedrs Rikārdu Rosē nespēja kvalificēties sacīkstei, turklāt, abi atpalika no pārējiem braucējiem par vairāk nekā 10 sekundēm. Sospiri pēc šīs sacīkstes pameta komandu, kura īsi pēc tam sabruka. Atlikušo sezonas daļu pilots pievērsās IRL sacīkstēm, tomēr līdz pat viņa karjeras beigām 2001. gadā viņš paspēja arī izmēģināt dažādas salonauto sacīkstes.
Svars (nozīmju atdalīšana)

**Svars** var būt:
* Svars — gravitācijas spēka iedarbības lielums uz ķermeni;
* Svars — matemātikā īpašs koeficients vai skaitlis, kā arī svara funkcija.

## Skatīt arī
* Svari (nozīmju atdalīšana)
Norberto Fontana

**Norberto Edgardo Fontana** (dzimis , Aresifesā, Argentīnā) ir Argentīnas autosportists, bijušais Formula 1 pilots.

Viņa debija F1 norisinājās , neilgi pēc tam, kad tika savainots Sauber pamatsastāva pilots Džanni Morbidelli. Pēc trim sacīkstēm Morbidelli atkal bija ierindā un Fontanas sacīkstes F1 tosezon, šķietami, bija beigušās. Tomēr Morbidelli tās pašas sezonas laikā vēlreiz tika savainots un Fontana bija tieši tas pilots, kuram bija lemts itāli aizstāt pēdējā sezonas sacīkstē. Tomēr vēlāk viņš nav atgriezies F1. Pēc šīm četrām sacīkstēm viņš ir bijis arī Formula 3000 un CART pilots, tomēr vēlāk atgriezās savā dzimtenē un sāka piedalīties nacionālajās salonautomobiļu sacensībās.

## Ārējās saites
Pedru Lami

**Žose Pedru Lami Visosu** (; dzimis , Aldeja Galegā, Portugālē) ir Portugāles sacīkšu pilots, bijušais Formula 1 pilots.

1992. gadā viņš kļuva par Vācijas F3 un F3 Masters čempionu. Gadu vēlāk viņam jau bija vieta grūstošajā Lotus komandā. Viņš gan aizvadīja tikai pēdējās četras sezonas sacīkstes aizvietojot savainoto Alesandro Dzanardi, tomēr tā bija vērtīga pieredze. 1994. gadā viņš aizvadīja tikai pirmās četras sacīkstes, atkal Lotus komandā. Viņa sezona beidzās tādēļ, ka viņš avarēja testos un salauza abas kājas. Pēc intensīvas fiziskās terapijas Lami atgriezās 1995. gada sezonas vidū Minardi komandā, lai aizvietotu Pjerluidži Martīni. Viņš pavadīja tur vēl vienu sezonu, tomēr tā bija viņa pēdējā. 6. vieta 1995. gada Austrālijas GP bija labākais rezultāts portugālim F1 sacīkstē līdz 2005. gadam, kad Tiagu Monteiru izcīnīja 3. vietu sešu pilotu sacīkstē.
Brasls

thumb|Brasls Ogres upē Ērgļos
**Brasls** ir sekla vieta upē, kuru izmanto upes šķērsošanai ar kājām vai transportlīdzekļiem.

Apzīmējums „brasls” arī atspoguļojas vairākos vietvārdos un ģeogrāfiskajos objektos. Latvijā tā ir Braslas upe un Braslavas pagasts, Baltkrievijā — Braslava (nosaukums domājams pārņemts no baltiem), Lielbritānijā — Oksforda.
Madliena

**Madliena** ir apdzīvota vieta Ogres novada Madlienas pagastā, pagasta centrs. Izvietojusies Abzas upes krastos pie autoceļa P32 40 km no novada centra Ogres un 76 km no Rīgas.

Apdzīvotā vieta sāka veidoties Livonijas krusta karu laikā pakļautajā Daugavas līvu zemē ( vai *Sisselgal*). Līdz 1438. gadam te tika uzcelta Marijas Magdalēnas baznīca, kas, iespējams, deva Madlienai tās latvisko nosaukumu. Pastāv leģenda, ka šī baznīca uzcelta uz lībiešu vadoņa Kaupo meitas vai mazmeitas Magdalēnas kapa. 13.—16. gadsimtā tā bija Rīgas arhibīskapijas Letu gala Madlienas draudzes novada centrs, vēlāk Pārdaugavas Livonijas hercogistes, Zviedru Vidzemes un Vidzemes guberņas sastāvā.

1925. gadā Madlienai piešķīra biezi apdzīvotas vietas (ciema) statusu. Pašreizējā apbūves un ar to saistītās infrastruktūras izveidošana uzsākta 1960. gados, lielākie būvniecības darbi veikti 1960.—1990. gados.

Madlienā atrodas pagasta pārvalde, vidusskola, pirmskolas izglītības iestāde "Taurenītis", Kārļa Kažociņa Madlienas mūzikas un mākslas skola,
kultūras nams, bibliotēka, bāriņtiesa, vispārējā tipa pansionāts "Madliena", pasts, luterāņu baznīca. Bijušajā veikalā darbojas Madlienas novadpētniecības muzejs.

No 1984. gada oktobra līdz 2022. gada 26. aprīlim Madlienas centrā blakus baznīcai atradās piemiņas akmens, kas bija veltīts Sarkanās armijas ienākšanai Madlienā 1944. gada 28. septembrī, līdz to pēc Krievijas 2022. gada iebrukuma Ukrainā demontēja Ogres novada pašvaldība.

## Iedzīvotāji
Esošajās robežās, pēc CSP un OSP datiem.

## Novadnieki
* Liborijs Depkins (1652—1708) luterāņu mācītājs, Rīgas Domskolas rektors, Vācu-zviedru-poļu-latviešu vārdnīcas autors.
* Kārlis Hūns (1830—1877) — gleznotājs, vēsturiskā žanra aizsācējs latviešu glezniecībā.
* Antons Benjamiņš (1860—1939) — uzņēmējs un žurnālists.

## Atsauces
Pultuska

**Pultuska** () ir pilsēta Polijā, Mazovijas vojevodistē pie Narevas upes. Viduslaikos viena no svarīgākajām pilsētām Mazovijā. Pilsētas centrālais tirgus laukums tiek izskatīts par garāko Eiropā (tas ir 377 metrus garš un 68 metrus plats).

## Vēsture
Apdzīvota vieta šeit bijusi jau 10. gadsimtā. Viduslaikos Pultuska bija viens no svarīgākajiem cietokšņiem, kas aizsargāja Mazoviju no prūšiem un lietuviešiem. 1262., 1324. un 1360. gadā pilsētu nopostīja lietuvieši. Tikai pēc Krēvas ūnijas noslēgšanas 1385. gadā uzbrukumi mitējās. Kopš XI gadsimta tā piederēja Plockas bīskapiem. 1257. gadā tā ieguva Helmno pilsētas tiesības.

1440. gadā šeit tika nodibināta akadēmija - viena no ietekmīgākajām skolām toreizējā Polijā. Viens no šīs mācību iestādes pasniedzējiem bija Pjotrs Skarga. 15. gadsimtā Pultuskas tirgoņi bija vieni no bagātākajiem Polijā; pilsēta attīstījās kā lauksaimniecības produktu tirgus. 16. gadsimtā vairākas celtnes uzcēla arhitekti no Venēcijas un Sjēnas. 1530. gadā šeit tika nodibināta pirmā tipogrāfija Mazovijā, bet 1566. gadā Pultuskā sāka darbu viens no pirmajiem publiskajiem teātriem Polijā.

1703. gada 21. aprīlī, Ziemeļu kara laikā, pilsētas pievārtē zviedri Kārļa XII vadībā sakāva sakšu karaspēku, bet pēc tam nopostīja pilsētu.

Pēc Polijas dalīšanām Pultuska nokļuva Prūsijas sastāvā. 1794. gadā pilsētas poļu garnizons atteicās pakļauties Prūsijas karalim, bet devās uz Krakovu, un tas bija Kostjuško sacelšanās sākums. 1806. gada 26. decembrī pie Pultuskas notika kauja starp Krievijas karaspēku ģenerāļa Beningsena vadībā un Francijas karaspēku maršala Lanna vadībā. 1809. gadā Pultuska kādu laiku bija Varšavas hercogistes galvaspilsēta. Pēc Napoleona krišanas Pultusku iekļāva Krievijas sastāvā.

Novembra sacelšanās laikā 1830. - 1831. gadā pilsēta vairrākārt bija sacelšanās dalībnieku rokās. 1831. gadā no krievu karaspēka pilsētā izplatījās holēra. Pilsēta piedalījās arī 1863. gada Janvāra sacelšanās, pēc kuras daudzi pilsētas iedzīvotāji tika izsūtīti uz Sibīriju.

2. pasaules kara laikā pilsēta tika iekļauta Vācijā un saucās Ostenburga (*Ostenburg*). Vācu okupācijas laikā bojā gāja apmēram 50% no pilsētas iedzīvotājiem. Sarkanā armija ieņēma pilsētu sīvās kaujās (krita 16 000 kareivju un 85% no pilsētas apbūves tika nopostītas).

## Atsauces

## Ārējās saites
Pultuskas apriņķis

**Pultuskas apriņķis** () ir apriņķis Polijā, Mazovijas vojevodistes centrālajā daļā. Robežojas ar Mazovijas vojevodistes Makovas, Viškovas, Legonovo, Novi Dvoras, Ploņskas un Cehanovas apriņķiem.

## Ārējās saites
Gostiņina

**Gostiņina** () ir pilsēta Polijā, Mazovijas vojevodistē. 1612. gada 12. septembrī Gostiņinas pilī mira Krievijas cars no 1606. līdz 1610. gadam Vasilijs Šuiskis (*Василий Шуйский*, 1552 - 1612).

## Cilvēki
Pilsētā dzimuši:

* Niklāvs Strunke (1894–1966), latviešu gleznotājs, grafiķis, darbojies vitrāžā, scenogrāfijā, rakstījis par mākslu (arī ar pseidonīmu Palmēnu Klāvs), viens no oriģinālākajiem māksliniekiem latviešu modernistu paaudzē.

## Atsauces

## Ārējās saites
Gostiņinas apriņķis

**Gostiņinas apriņķis** () ir apriņķis Polijā, Mazovijas vojevodistes rietumos. Robežojas ar Mazovijas vojevodistes Plockas un Sohačevas apriņķiem, Lodzas vojevodistes Lovičas un Kutno apriņķiem, kā arī Kujāvijas-Pomožes vojevodistes Vloclavekas apriņķi.
Serpca

**Serpca** () - pilsēta Polijā, Mazovijas vojevodistē apmēram 125 kilometrus uz ziemeļrietumiem no Varšavas.

## Ārējās saites
* Serpcas brīvdabas muzeja fotogalerija
Serpcas apriņķis

**Serpcas apriņķis** () ir apriņķis Polijā, Mazovijas vojevodistes ziemeļrietumos. Robežojas ar Mazovijas vojevodistes Žurominas, Ploņskas un Plockas apriņķiem, kā arī Kujāvijas-Pomožes vojevodistes Lipno un Ripinas apriņķiem.
Kozeņice

**Kozeņice** () - pilsēta Polijā, Mazovijas vojevodistē. Pie pilsētas atrodas liela termoelektrostacija. Šeit dzimis Polijas karalis Sigismunds I Vecais (*Zygmunt I Stary*, 1467 - 1548), valdījis no 1506. līdz 1548. gadam.
Kozeņices apriņķis

**Kozeņices apriņķis** () ir apriņķis Polijā, Mazovijas vojevodistes dienvidrietumos. Robežojas ar Mazovijas vojevodistes Zvoleņas, Radomas, Bjalobžegu, Grujecas un Garvolinas apriņķiem, kā arī Ļubļinas vojevodistes Riku un Pulavu apriņķiem.
Hell Patrol

**Hell Patrol** var būt:

* Hell Patrol (dziesma) - Lielbritānijas smagā metāla mūzikas grupas Judas Priest dziesma no 1990. gada albuma Painkiller.
* Hell Patrol (rokgrupa) - Latvijas smagā metāla mūzikas grupa.
* Hell Patrol (Itālijas rokgrupa) - Itālijas smagā metāla mūzikas grupa.
* Hell Patrol (Polijas rokgrupa) - Polijas smagā metāla mūzikas grupa.
* Hell Patrol (Somijas rokgrupa) - Somijas trešmetāla mūzikas grupa
* Hell Patrol (Zviedrijas rokgrupa) - Zviedrijas nāves metāla mūzikas grupa.
Kibernētika

**Kibernētika** ir zinātne par sakariem, vadīšanu un kontroli mašīnās un dzīvos organismos, par dabas un sabiedrības vispārīgiem vadības un sakaru likumiem. Kibernētika pētī mašīnas un dzīvus organismus tikai no tā viedokļa, kā tie spēj uztvert un saglabāt noteiktu informāciju (paturēt atmiņā), to pārraidīt (pa sakaru kanāliem) un pārvērst signālos, kas virza darbību noteiktā virzienā (regulatori).

Par kibernētikas pamatlicēju uzskata Norbertu Vīneru (ASV), kurš monogrāfijā "Kibernētika" 1948. gadā formulēja tās pamatnostādnes. Parasti izšķir teorētisko jeb matemātisko kibernētiku un lietišķo jeb tehnisko kibernētiku. Pirmās uzdevums ir izstrādāt matemātisko aparātu un metodes dažādu vadības sistēmu pētīšanai. Otra ir zinātne par vadības procesiem tehniskās sistēmās, un ar to saistīta ražošanas procesu automatizācija un vadības sistēmu izstrāde.
Lisabonas stratēģija

**Lisabonas stratēģija** (), pazīstama arī kā **Lisabonas process** (*Lisbon Process*) vai **Lisabonas dienaskārtība** (*Lisbon Agenda*), ir Eiropas Savienības ilgtermiņa attīstības plāns, kā arī tā īstenošanas process. Lisabonas stratēģiju pieņēma Eiropas Komisija savā sesijā Lisabonā 2000. gadā. Stratēģijas mērķis bija risināt problēmas, saistītas ar lēno Eiropas Savienības ekonomisko attīstību, atpalicību tehnoloģiju jomā, nepietiekošo darba ražīguma izaugsmi u.c. jomās, tā, lai līdz 2010. gadam Eiropas Savienība kļūtu par konkurētspējīgāko, dinamiskāko, uz zināšanām balstīto reģionu pasaulē.

## Mērķi

Stratēģisko mērķi paredzēts sasniegt, balstoties uz trīs galvenajiem pīlāriem:

Pirmais — ekonomikas pīlārs — Eiropas Savienības un tās valstu ekonomiku pārveidot par dinamisku zināšanu ekonomiku, galveno uzsvaru liekot uz jaunievedumiem (tai skaitā Jozefa Šumpētera interpretācijā). Ekonomikai pastāvīgi jāmainās, pielāgojoties informācijas sabiedrībai raksturīgajām izmaiņām, kā arī zinātnes un pētījumu sasniegumiem.

Otrs — sociālais pīlārs — pilnveidot Eiropas Savienības sociālo modeli, investējot cilvēkresursos un cīnoties ar sociālo atstumtību. Dalībvalstīm jāpalielina investīcijas izglītībā un profesionālajā apmācībā, aktīvāk jāveicina nodarbinātība un iedzīvotāju piemērošanās zināšanu sabiedrības modelim.

Trešais — apkārtējās vides pīlārs — ekonomiskā izaugsme nav saistāma tikai ar dabas resursu izmantošanu.

## Vidējā termiņa rezultāti

Saskaņā ar Lisabonā nolemto, stratēģijas īstenošana pārsvarā ir atkarīga no katras Eiropas Savienības valsts pūliņiem. Tādēļ, pielietojot atvērto koordinācijas metodi (AKM) (*Open method of Coordination (OMC)*) ir svarīgi katrai valstij izstrādāt un īstenot savu nacionālo Lisabonas stratēģiju. Eiropas Komisija šīs stratēģijas un tās īstenošanas rezultātus periodiski apkopo, analizē, izdara secinājumus un izstrādā ieteikumus tālākai rīcībai. Vidējā termiņa Lisabonas stratēģijas izvērtēšana tika veikta jau 2004. gadā. To veica īpaši izveidota darba grupa Nīderlandes politiķa un šīs valsts premjerministra (1994—2002) Vima Koka vadībā. Darba grupa konstatēja, ka AKM, pretēji cerētajam, stratēģijas mērķus padara izplūdušus un to sasniegšanas rezultātus nepārliecinošus.

## Lisabonas stratēģijas uzlabotais variants
Ņemot vērā Vima Koka analītiskās darba grupas konstatētās problēmas, Eiropas Komisija izstrādāja uzlabotu Lisabonas stratēģijas variantu. Galvenais uzsvars mērķu noteikšanā tika likts uz stabilāku un ilgtspējīgāku ekonomisko attīstību, uz labāku darbavietu izveidošanu lielākā skaitā. No stratēģijas īstenošanas viedokļa tika vienkāršoti koordinācijas procesi. Stratēģijas vadlīnijās trīs gadu laika posmam (2005—2008) tika noteikta ciešāka sasaiste starp ekonomisko izaugsmi un darbavietu veidošanu no vienas puses un, makroekonomisko, kā arī mikroekonomisko politiku, no otras. Nacionālo valstu atskaitei par stratēģijas īstenošanas rezultātiem arī tika noteikts vienkāršots progresa ziņojums attiecīgajam laika posmam.

## Atsauces un piezīmes
Powiat nowodworski

Par Novi Dvoras apriņķi (*powiat nowodworski*) sauc divus apriņķus Polijā

* Novi Dvoras apriņķis (Mazovija)
* Novi Dvoras apriņķis (Pomože)
Rūsa (nozīmju atdalīšana)

**Rūsa** var būt:
* Rūsa — metālu korozija;
* Rūsas sēnes — augu slimību izraisītājas;
* Zibens paveids;
* Rūsa (rokgrupa) — 1987. gadā izveidojusies Latvijas smagā roka mūzikas grupa.
Džovanni Lavadži

**Džovanni Lavadži** (; dzimis , Augustā, Itālijā) ir bijušais Formula 1 pilots.

Viņš bija pietiekami bagāts, lai deviņdesmito gadu vidū nopirktu iespēju piedalīties 10 F1 sacīkstēs. 1995. gadā viņš četrreiz piedalījās sacīkstēs ar Pacific Racing formulu, bet pēc gada viņš sešas reizes bija redzams padokā pie Minardi. Viņš ne reizi neizcīnīja punktus un nekad nespēja "izspiest" no savas formulas visu, ko tā ir spējīga. Džonatans Palmers viņu nosauca par "bezcerīgi lēnu", bet F1 fani un daži darbinieki viņu iesauca par Jānīti Automazgātavu (), kas patiesībā bija viņa vārda tulkojums. Deivids Letermans savā nakts šovā šo iesauku padarīja populāru. Tagad Lavadži ir automašīnu konstruētājs.
Andrea Montermīni

**Andrea Montermīni** (; dzimis , Sasuolo, Itālijā) ir bijušais Formula 1 pilots.

1992. gadā viņš kļuva par Formula 3000 vicečempionu. 1994. gadā viņš debitēja F1, aizstājot bojā gājušo Simtek pilotu Rolandu Racenbergeru. Pats Montermini smagi avarēja savos pirmajos treniņbraucienos un palika malā atlikušo sezonas daļu. 1995. gadā itālis atgriezās, šoreiz kā Pacific Racing braucējs. Viņš piedalījās visās sacīkšu nedēļas nogalēs, tomēr ne reizi nespēja izcīnīt punktus. Pēc gada viņš turpināja kā Forti pilots. Viņš bieži nekvalificējās un komanda sezonas vidū bankrotēja. Viņš vēlāk piedalījās dažās citās sacīkšu sērijās, piemēram, Champ Car. Tagad viņš piedalās salonautomobiļu sacīkstēs.
Sulejuveka

**Sulejuveka** () ir pilsēta Polijā, Mazovijas vojevodistē 18 kilometrus uz austrumiem no Varšavas. Pilsēta pazīstama ar to, ka no 1923. līdz 1926. gadam pilsētā dzīvoja Juzefs Pilsudskis (*Józef Piłsudski*, 1867 - 1935). Mūziķes Kasjas Kovalskas (*Kasia Kowalska*, 1973 - ) dzimtā pilsēta.

## Ārējās saites
Rūsa (rokgrupa)

**Rūsa** ir Latvijas smagā roka mūzikas grupa, kas izveidojusies 1987. gadā.

## Pašreizējais sastāvs
* Viesturs Polikarps - vokāls, basģitāra
* Guntars Endzelis - ģitāra
* Tarass Kuzmenko - bungas

## Diskogrāfija
* *[[Uz Pērkoņkrēsliem (albums)|Uz Pērkoņkrēsliem]]* (2006)
* *[[No vāka līdz vākam]]* (2013)

## Ārējās saites
* Draugiem.lv profils
* Fragments no "Rūsas" uzstāšanās 2006. gada festivālā "Sutas balss" (video)
Maiks Hotorns

**Džons Maikls Hotorns** (;  — ) bija angļu autosportists, pazīstams kā . gada Formula 1 čempions. Viņš piedzima Meksboro, Lielbritānijā. Viņš bija ceturtais F1 čempions, turklāt, pirmais no Apvienotās Karalistes.

Hotorns F1 debitēja . gada  ar personīgu Cooper ar iespaidīgu rezultātu - ceturto vietu. Lai gan viņš nepiedalījās katrā sacīkstē, Hotorns ātri progresēja un jau Lielbritānijā viņam izdevās izcīnīt trešo vietu. Ar 10 punktiem un 5. vietu kopvērtējumā pietika, lai Ferrari viņu jau pēc sezonas pieņemtu komandā.  brits izcīnīja savu pirmo uzvaru. Līdz pat . gadam Hotorns nespēja izcīnīt vairāk par vienu uzvaru, tomēr . gadā ar vienu uzvaru, piecām 2. vietām un vienu 3. vietu Maiks Hotorns kļuva par pasaules čempionu, par vienu punktu pārspējot tautieti Stērlingu Mosu, tomēr nedaudz vēlāk, 1959. gada 22. janvārī, Hotorns nomira autoavārijā.

## Hotorna piemiņas balva
[200px|thumb|Hotorns savā [Scuderia Ferrari|Ferrari . gadā]]
**Hotorna piemiņas balva** () piešķir veiksmīgākajam britu vai Nāciju Sadraudzības F1 pilotam ik gadu kopš . gada.


(Attiecīgā gada pasaules čempioni izcelti **treknrakstā**)

. gadā balvu nesaņēma Žils Vilnēvs, Kanādas pilots, kurš kļuva par vicečempionu. Tā vietā par Hotorna balvas ieguvēju pasludināja Alanu Džonsu, kurš kopvērtējumā ieņēma 3. vietu.

## Atsauces

## Ārējās saites
Sokolova Podlaska

**Sokolova Podlaska** () - pilsēta Polijā, Mazovijas vojevodistē 80 kilometrus uz austrumiem no Varšavas. Pirms 2. pasaules kara pilsētā dzīvoja ievērojama ebreju kopiena. Lī Hārvija Osvalda slepkavas Džeka Rūbija tēva dzimtā pilsēta. 1865. gadā pilsētas centrālajā laukumā publiski pakāra Janvāra sacelšanās pēdējo līderi - priesteri Staņislavu Bžusku (1832-1865).

Pilsētas pievārtē dzimusi poļu barjerlēcēja Anna Jeseņa (*Anna Jesień*, 1978 - ).

Jēkabpils sadraudzības pilsēta.
Sokolovas apriņķis

**Sokolovas apriņķis** () ir apriņķis Polijā, Mazovijas vojevodistes austrumos. Robežojas ar Mazovijas vojevodistes Ostrovas, Sedlces un Vengrovas apriņķiem, kā arī Podlases vojevodistes Visokes Mazoveckes un Semjatičes apriņķiem.